stanford-oval/wikipedia huggingface dataset:
פול פייראבנד
נגד המתודה

ספרו המשפיע ביותר של פייראבנד היה נגד המתודה (Against Method), לו חשיבות רבה בפיתוח השיטה המדעית. ספר זה עוסק בפילוסופיה של המדע בדמות דיאלוגים שעורך המדען גלילאו גליליי. פייראבנד פורש בספר זה מחקר היסטורי על אודות הדרך בה עמד גליליאו בפני האינקוויזיציה. בספר גליליאו מקיים דיאלוגים על שיטות מחקר.
המדען משבח את ניקולאוס קופרניקוס שלא התייאש, והשאיר לנו את תורתו, למרות התנהגותו של כוכב הלכת נוגה, אשר נוגדת לחלוטין את התורה. קופרניקוס הגדול היה אדם דגול מספיק, לכתוב את תורתו למרות תצפית שסותרת אותה. זהו חץ בלב השיטה המדעית של ניוטון וגליליאו: הם דיברו על מתודה, רציונליות ואמפיריות, אבל גם אצלם "הכול הולך".
לפי הספר, גם גדולי המדענים השתמשו באמצעי "תעמולה" כמו התעלמות מכוונת מראיות נגדיות, או הוספה הנחות יסוד שרירותיות, כדי לתת פשר מדעי לראיה נגדית, מבלי שתפריך את התאוריה.
נקודת המוצא של פייראבנד היא אתית: אין זה מוסרי להגביל את היצירתיות של בני האדם. עבורו להיות מדען, קשור קשר הדוק להיות מוסרי. מכאן מתחייבת גם פתיחות מלאה, והעדר כפייה כלשהי (פיזית או אינטלקטואלית). עבור פייראבנד כל יצירה אנושית היא לגיטימית, כל עוד היא משרתת את המטרות של החברה.
פייראבנד ביקר את דור הפיזיקאים שפעלו אחרי מלחמת העולם השנייה. הוא כתב:
נסיגת הפילוסופיה לתוך קליפה של מקצוענות הובילה לתוצאות גרועות. ייתכן כי הדור הצעיר של הפיזיקאים - פיינמנים, שווינגרים וכו' הם אנשים מבריקים; אולי אפילו יותר חכמים מקודמיהם, בוהר, איינשטיין, שרדינגר, בולצמן, מאך וכו' אבל הם חיות בלתי מתורבתות (uncivilized savages). חסר להם עומק פילוסופי
ביבליוגרפיה > ספרים

Against Method: Outline of an Anarchistic Theory of Knowledge , (1975). London: Verso Books.ISBN 1844674428.
The first, 1970 edition, is available for download in pdf form from the Minnesota Center for Philosophy of Science. Follow this link path: Minnesota Studies in the Philosophy of Science > 4. Analyses of Theories & Methods of Physics and Psychology. 1970. Editors: M. Radner and S. Winokur > Open Access > Under the "Whoops!" message click 'Download'
The third edition, released in 1993, is the most widely available copy.
Science in a Free Society, (1978). London: Verso Books. ISBN 0805270434
Science as Art, (1984). Bati: Laterza. ISBN 2226135626
Farewell to Reason, (1987). London: Verso Books. ISBN 0860911845
Three Dialogues on Knowledge, (1991). Hoboken: Wiley-Blackwell Press.ISBN 0631179178
Killing Time: The Autobiography of Paul Feyerabend, (1995). Chicago: University of Chicago Press. ISBN 0226245314
Conquest of Abundance: A Tale of Abstraction versus the Richness of Being, (1999). Chicago: University of Chicago Press. ISBN 0226245330
Philosophy of Nature , Posthumously published, (2016). Cambridge: Polity Press. ISBN 9780745651590
* Naturphilosophie, Posthumously published, (2009). Berlin: Suhrkamp Verlag. Helmut Heit and Eric Oberheim (Eds.). ISBN 3518585142.
הערות שוליים

↑  מתוך מכתב שמופיע במוסף ב' של ספרו של פייראבנד "נגד המתודה".
| --- | --- |
בקרת זהויות :  NLI: 987007261177305171  PLWABN: 9810646506305606  BIBSYS: 90094446  BNC: 000063486  BNE: XX864947  BnF: cb11902714z (data)  CANTIC: a10084678  CiNii: DA00454314  GND: 118532812  ICCU: CFIV002369  ISNI: 0000 0001 2124 4096  LCCN: n80131686  LNB: 000012025  MGP: 73758  NDL: 00439461  NKC: jn20000601562  NLA: 35082588  NLG: 81151  NLK: KAC201007111  NSK: 000017200  NTA: 06870058X  RERO: 02-A000062513  SELIBR: 186833  SNAC: w6t79tv7  SUDOC: 026864207  Trove: 821221  ULAN: 500224453  VcBA: 495/169477  VIAF: 24601381   WorldCat (עם VIAF): 24601381 
פול פייראבנד רוחץ כלים במטבח.
פוסט-תאיזם

פוסט-תאיזם היא גרסה של הנונתאיזם שלא דוחה את התאיזם כמו שהיא עושה אותו מיושן מדי לזמננו, ואלוהים הוא שלב בהתפתחות האנושית שכבר עבר. הגישה הפוסט תאיסטית, היא גם הגישה המתנגדת לאנטיתאיזם, והיא גם יכולה להסכים עם חלק מהביקורות על האתאיזם.
אין לבלבל בין פוסט-תאיזם לבין נאו-תאיזם, השקפה לפיה התאיזם בכללותו נכון, אך לא באופנים בהם הוא מוצג בדתות התאיסטיות, או שהקשר בין הדתות התאיסטיות לאלוהים הוא מועט אם בכלל קיים בחלק מהן.
פוסט-תאיסטים מפורסמים

קרל מרקס
פרידריך ניטשה
זיגמונד פרויד
ראו גם

אתאיזם 2.0
| אי-דת |
| --- | --- | --- |
| אתאיזם | אתאיזם מדיני • אתאיזם שלילי וחיובי • אתאיזם אגנוסטי • אתאיזם יהודי • אנטי-תאיזם • דמוגרפיה |  |
| אגנוסטיות | תאיזם אגנוסטי • אתאיזם אגנוסטי |  |
| נונתאיזם | אנטי-תאיזם • הומניזם חילוני • אפתאיזם • פוסט-תאיזם • דאיזם • אנטי-דתיוּת |  |
| דת פארודית | מפלצת הספגטי המעופפת • החד-קרן הוורודה הבלתי נראית • יום חמישי האחרון • קנקן התה של ראסל |  |
רשימת מדינות לפי אי-דת
עונת 2000/2001 ב-NBA

| --- | --- |
 תאריך התחלה:  29 באוקטובר 2000
 תאריך סיום:  15 ביוני 2001
 מספר קבוצות:  29
 מספר משחקים לקבוצה:  82
 דראפט 2000
 בחירה ראשונה:  קניון מרטין
 על ידי:  ניו ג'רזי נטס
 העונה הסדירה
 המאזן הטוב ביותר:  סן אנטוניו ספרס
 MVP של העונה הסדירה:  אלן אייברסון (פילדלפיה 76')
 מלך הסלים:  אלן אייברסון (פילדלפיה 76')
 הפלייאוף
 אלופת המזרח:  פילדלפיה 76'
 אלופת המערב:  לוס אנג'לס לייקרס
 סדרת הגמר
 אלופה:  לוס אנג'לס לייקרס
 MVP של סדרת הגמר:  שאקיל אוניל
 → 1999/20002001/2002 ←
 
עונת 2000/2001 היא העונה ה-55 של ליגת ה-NBA. העונה הסתיימה עם זכייתה השנייה ברציפות של לוס אנג'לס לייקרס בתואר האליפות, לאחר שניצחה בסדרת הגמר את פילדלפיה 76' בתוצאה 1–4. כוכב הלייקרס, שאקיל אוניל, קלע 28.7 נקודות למשחק במהלך הסדרה וזכה בתואר ה-MVP של סדרת הגמר. ל-MVP של העונה הסדירה בעונה זו נבחר אלן אייברסון שהוליך את קבוצתו, פילדלפיה, למאזן השני בטיבו בליגה (26–56) והוכתר כמלך הסלים ב-NBA עם 31 נקודות בממוצע למשחק.
חילופי מאמנים

| קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה | לפני תחילת העונה |
| --- | --- | --- | --- |
| אטלנטה הוקס | רון קרוגר | לני וילקינס |  |
| גולדן סטייט ווריורס | דייב קאונס | גארי סנט ג'ין |  |
| אינדיאנה פייסרס | אייזיאה תומאס | לארי בירד |  |
| לוס אנג'לס קליפרס | אלווין ג'נטרי | ג'ים טוד |  |
| ניו ג'רזי נטס | ביירון סקוט | דון קייסי |  |
| טורונטו ראפטורס | לני וילקינס | בוץ' קרטר |  |
| ונקובר גריזליס | סידני לואו | ליונל הולינס |  |
| וושינגטון ויזארדס | לאונרד המילטון | דארל ווקר |  |
במהלך העונה
| בוסטון סלטיקס | ג'ים אובראיין | ריק פיטינו |  |
| שיקגו בולס | ביל ברי | טים פלויד |  |
| סיאטל סופרסוניקס | נייט מקמילן | פול וסטפאל |  |
אולסטאר

סוף שבוע האולסטאר של שנת 2001 נערך באולמה של וושינגטון ויזארדס, ה-MCI סנטר שבוושינגטון די. סי.. הוא החל ב-9 בפברואר 2001 והסתיים במשחק האולסטאר ב-11 בפברואר.
אולסטאר > משחק האולסטאר

המאמנים במשחק האולסטאר היו לארי בראון מפילדלפיה 76' המזרחית וריק אדלמן מסקרמנטו קינגס המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. וינס קרטר מטורונטו ראפטורס, שקיבל 1,717,687 קולות, הוביל בהצבעת הקהל לשחקני החמישייה בפעם השנייה ברציפות. במשחק עצמו ניצחה קבוצת המזרח בתוצאה 110–111 ובתואר ה-MVP של משחק האולסטאר זכה אלן אייברסון מפילדלפיה 76' שקלע 25 נקודות ומסר 5 אסיסטים עבור הקבוצה המנצחת.
נפצע ^- גרנט היל, ת'יאו ראטליף ואלונזו מורנינג מהמזרח ושאקיל אוניל מהמערב נעדרו מהמשחק בשל פציעה.
החליף ^- אנטוניו דייוויס, לטרל ספריוול ואנתוני מייסון מהמזרח וקווין גארנט מהמערב החליפו את השחקנים הפצועים.
| 0 | 1 | 2 | 3 | 4 |
| --- | --- | --- | --- | --- |
| 11 בפברואר 2001 | מזרח | 111 - 110 | מערב | MCI סנטר, וושינגטון די. סי. |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 18,325 |
|  | נק': אייברסון - 25 ריב': מוטומבו - 22 אס': אייברסון - 5 |  | נק': בראיינט - 19 ריב': דאנקן - 14 אס': בראיינט - 7 |  |
אולסטאר > אירועים נוספים

משחק הכוכבים העולים ("Rising Stars Challenge") - במשחק הרוקיז התחרו שתי קבוצות - אחת מורכבת מ-9 רוקיז והשנייה מ-9 שחקנים בעונתם השנייה ב-NBA (סופמורז). במשחק ניצחה "קבוצת הסופמורז" את "קבוצת הרוקיז" בתוצאה 113–121, ול-MVP של המשחק נבחר וולי זרביאק שקלע 27 נקודות עבור קבוצת הסופמורס.
תחרות השלשות - זכה ריי אלן ממילווקי באקס, לאחר שהתמודד בגמר מול פג'ה סטויאקוביץ' (סקרמנטו קינגס) ודירק נוביצקי (דאלאס מאבריקס).
תחרות ההטבעות - זכה דזמונד מייסון מסיאטל סופרסוניקס, לאחר שהתמודד בגמר מול ד'שון סטיבנסון (יוטה ג'אז) ובארון דייוויס (שארלוט הורנטס).
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | פילדלפיה 76'* | 56 | 26 | 0.683 | – |
| 2 | מילווקי באקס* | 52 | 30 | 0.634 | 4 |
| 3 | מיאמי היט | 50 | 32 | 0.610 | 6 |
| 4 | ניו יורק ניקס | 48 | 34 | 0.585 | 8 |
| 5 | טורונטו ראפטורס | 47 | 35 | 0.573 | 9 |
| 6 | שארלוט הורנטס | 46 | 36 | 0.561 | 10 |
| 7 | אורלנדו מג'יק | 43 | 39 | 0.524 | 13 |
| 8 | אינדיאנה פייסרס | 41 | 41 | 0.500 | 15 |

| 9 | בוסטון סלטיקס | 36 | 46 | 0.439 | 20 |
| 10 | דטרויט פיסטונס | 32 | 50 | 0.390 | 24 |
| 11 | קליבלנד קאבלירס | 30 | 52 | 0.366 | 26 |
| 12 | ניו ג'רזי נטס | 26 | 56 | 0.317 | 30 |
| 13 | אטלנטה הוקס | 25 | 57 | .305 | 31 |
| 14 | וושינגטון ויזארדס | 19 | 63 | 0.232 | 37 |
| 15 | שיקגו בולס | 15 | 67 | 0.183 | 42 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | סן אנטוניו ספרס* | 58 | 24 | 0.707 | – |
| 2 | לוס אנג'לס לייקרס* | 56 | 26 | 0.683 | 2 |
| 3 | סקרמנטו קינגס | 55 | 27 | 0.671 | 3 |
| 4 | יוטה ג'אז | 53 | 29 | 0.646 | 5 |
| 5 | דאלאס מאבריקס | 53 | 29 | 0.646 | 5 |
| 6 | פיניקס סאנס | 51 | 31 | 0.622 | 7 |
| 7 | פורטלנד טרייל בלייזרס | 50 | 32 | 0.610 | 8 |
| 8 | מינסוטה טימברוולבס | 47 | 35 | 0.573 | 11 |

| 9 | יוסטון רוקטס | 45 | 37 | 0.549 | 13 |
| 10 | סיאטל סופרסוניקס | 44 | 38 | 0.537 | 14 |
| 11 | דנוור נאגטס | 40 | 42 | 0.488 | 18 |
| 12 | לוס אנג'לס קליפרס | 31 | 51 | 0.378 | 27 |
| 13 | ונקובר גריזליס | 23 | 59 | 0.280 | 35 |
| 14 | גולדן סטייט ווריורס | 17 | 65 | 0.207 | 41 |
‏*כוכבית מסמנת קבוצה שסיימה ראשונה בבית שלה.
העונה הסדירה > סטטיסטיקה

| קטגוריה | שחקן | קבוצה | ערך |
| --- | --- | --- | --- |
| נקודות למשחק | אלן אייברסון | פילדלפיה 76' | 31.1 |
| ריבאונדים למשחק | דיקמבה מוטומבו | אטלנטה הוקס/פילדלפיה 76' | 13.5 |
| אסיסטים למשחק | ג'ייסון קיד | פיניקס סאנס | 9.8 |
| חטיפות למשחק | אלן אייברסון | פילדלפיה 76' | 2.5 |
| חסימות למשחק | ת'יאו ראטליף | פילדלפיה 76' | 3.7 |
| דקות למשחק | מייקל פינלי | דאלאס מאבריקס | 42.0 |
| אחוזים מהשדה | שאקיל אוניל | לוס אנג'לס לייקרס | 57.2% |
| אחוזים מהקו | רג'י מילר | אינדיאנה פייסרס | 92.8% |
| אחוזים לשלוש | ברנט בארי | סיאטל סופרסוניקס | 47.2% |
| נקודות מדד למשחק | שאקיל אוניל | לוס אנג'לס לייקרס | 30.2 |
| דאבל דאבלים | טים דאנקן | סן אנטוניו ספרס | 66 |
| טריפל דאבלים | ג'ייסון קיד | פיניקס סאנס | 7 |
העונה הסדירה > שיאים למשחק

| קטגוריה | שחקן | קבוצה | ערך |
| --- | --- | --- | --- |
| נקודות | ג'רי סטקהאוס | דטרויט פיסטונס | 57 |
| ריבאונדים | דיקמבה מוטומבו | אטלנטה הוקס | 29 |
| אסיסטים | ג'ורג' מקלאוד | דנוור נאגטס | 22 |
| חטיפות | מייקל פינלי | דאלאס מאבריקס | 10 |
| חסימות | קיאון קלארק | טורונטו ראפטורס | 12 |
| שלשות | אנטואן ווקר | בוסטון סלטיקס | 9 |
פרסים

MVP של העונה הסדירה - אלן אייברסון, פילדלפיה 76'
שחקן ההגנה של העונה - דיקמבה מוטומבו, אטלנטה הוקס / פילדלפיה 76'
רוקי העונה - מייק מילר, אורלנדו מג'יק
השחקן השישי של העונה - ארון מקי, פילדלפיה 76'
השחקן המשתפר של העונה - טרייסי מקגריידי, אורלנדו מג'יק
מאמן העונה - לארי בראון, פילדלפיה 76'
מנהל העונה - ג'ף פיטרי, סקרמנטו קינגס
פרס הספורטיביות - דייוויד רובינסון, סן אנטוניו ספרס
פרס האזרחות - דיקמבה מוטומבו, אטלנטה הוקס / פילדלפיה 76'
פרסים > פרסים עונתיים

חמישיות העונה
| החמישייה הראשונה | החמישייה השנייה | החמישייה השלישית |
| --- | --- | --- |


| ג'ייסון קיד (פיניקס סאנס) | קובי בראיינט (לוס אנג'לס לייקרס) | גארי פייטון (סיאטל סופרסוניקס) |
| אלן אייברסון (פילדלפיה 76') | טרייסי מקגריידי (אורלנדו מג'יק) | ריי אלן (מילווקי באקס) |
| כריס ובר (סקרמנטו קינגס) | וינס קרטר (טורונטו ראפטורס) | קארל מלון (יוטה ג'אז) |
| טים דאנקן (סן אנטוניו ספרס) | קווין גארנט (מינסוטה טימברוולבס) | דירק נוביצקי (דאלאס מאבריקס) |
| שאקיל אוניל (לוס אנג'לס לייקרס) | דיקמבה מוטומבו (פילדלפיה / אטלנטה) | דייוויד רובינסון (סן אנטוניו ספרס) |
חמישיות ההגנה
| החמישייה הראשונה | החמישייה השנייה |
| --- | --- |


ג'ייסון קיד (פיניקס סאנס): קובי בראיינט (לוס אנג'לס לייקרס)
גארי פייטון (סיאטל סופרסוניקס): דאג כריסטי (סקרמנטו קינגס)
קווין גארנט (מינסוטה טימברוולבס): ברוס בואן (סן אנטוניו ספרס)
טים דאנקן (סן אנטוניו ספרס): פי ג'יי בראון (שארלוט הורנטס)
דיקמבה מוטומבו (פילדלפיה / אטלנטה): שאקיל אוניל (לוס אנג'לס לייקרס)
חמישיות הרוקיז
| החמישייה הראשונה | החמישייה השנייה |
| --- | --- |


מוריס פיטרסון (טורונטו ראפטורס): קורטני אלכסנדר (וושינגטון ויזארדס)
מייק מילר (אורלנדו מג'יק): דזמונד מייסון (סיאטל סופרסוניקס)
דריוס מיילס (לוס אנג'לס קליפרס): הידו טורקוגלו (סקרמנטו קינגס)
קניון מרטין (ניו ג'רזי נטס): מרכוס פייזר (שיקגו בולס)
מארק ג'קסון (גולדן סטייט ווריורס): כריס מיהם (קליבלנד קאבלירס)
פרסים > פרסים חודשיים

| חודש | שחקן החודש | רוקי החודש | מאמן החודש |
| --- | --- | --- | --- |
| אוקטובר - נובמבר | קארל מלון (יוטה ג'אז) | קניון מרטין (ניו ג'רזי נטס) | לארי בראון (פילדלפיה 76') |
| דצמבר | קובי בראיינט (לוס אנג'לס לייקרס) | מארק ג'קסון (גולדן סטייט ווריורס) | פט ריילי (מיאמי היט) |
| ינואר | אלן אייברסון (פילדלפיה 76') | מארק ג'קסון (גולדן סטייט ווריורס) | פליפ סונדרס (מינסוטה טימברוולבס) |
| פברואר | טרייסי מקגריידי (אורלנדו מג'יק) | מייק מילר (אורלנדו מג'יק) | ג'רי סלואן (יוטה ג'אז) |
| מרץ | פול פירס (בוסטון סלטיקס) | קניון מרטין (ניו ג'רזי נטס)   מייק מילר (אורלנדו מג'יק) | גרג פופוביץ' (סן אנטוניו ספרס) |
| אפריל | שאקיל אוניל (לוס אנג'לס לייקרס) | קורטני אלכסנדר (וושינגטון ויזארדס) | אייזיאה תומאס (אינדיאנה פייסרס) |
הערות שוליים

↑  סיכום עונת 2000/2001, nba.com
↑  סיכום עונת 2000/2001, באתר basketball-reference.com
↑  דירוג הדראפטים בין 1985-2008, באתר espn.com
↑  רשימת הנבחרים בדראפט 2000, באתר basketball-reference.com
↑  סיכום שבוע האולסטאר 2001, nba.com
↑  דו"ח משחק האולסטאר 2001, באתר basketball-reference.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
קניון מרטין, הבחירה הראשונה בדראפט 2000
דיקמבה מוטומבו, שחקן ההגנה של העונה
אלן אייברסון, ה-MVP של העונה הסדירה
שאקיל אוניל, ה-MVP של סדרת הגמר
סרטן הוושט

| --- | --- |

צילום אנדוסקופי של גידול סרטן הוושט מסוג אדנוקרצינומה
 תחום:  אונקולוגיה 
 מיקום אנטומי:  ושט 
 טיפול:  ginsenoside Rg3  ציספלאטין  carboplatin  מתוטרקסט 
 קישורים ומאגרי מידע
 eMedicine:  article/277930 
 DiseasesDB:  9150
 MeSH:  D004938
 MedlinePlus:  000283
 OMIM:  133239
 סיווגים
 ICD-10:  C15
 ICD-11:  2B70 
 
סרטן הוושט כולל מספר סוגים של גידולים סרטניים בוושט.
גידולים בוושט נחלקים לגידולים שפירים ולגידולים ממאירים. הגידולים השפירים נדירים, והם גידולים מזנכימאליים הנקראים GIST- GI stromal tumor. גידולים אלו לרוב קטנים מאוד, ואף עלולים להתגלות במקרה (לעיתים, רק בנתיחה שלאחר המוות). גידולים שפירים יכולים להיות גדולים יחסית וללחוץ על כל חלל הוושט, אולם עדיין להיות מוגבלים מבחינת התפשטותם. גידולים שפירים נוספים הם גידולי אפיתל מסוג פפילומה קשקשית (squamos cell papiloma). הם נדירים יחסית, קטנים מאוד, ונקראים כך בשל הקשר שבינם לבין וירוס הפפילומה.
סרטן הוושט מחולק לשני סוגים עיקריים:
סרטן מסוג squamos cell carcinoma‏ (SCC) שבחלק מהמדינות הוא הסוג הנפוץ של סרטן הוושט
adenocarcinoma (אדנוקרצינומה) ששכיחותו עלתה, בעיקר בארצות הברית, שבה מעל 70% מהחולים החדשים מאובחנים עם סוג סרטן זה
שכיחותו של סרטן הוושט שונה בין גברים לנשים (גבוהה יותר אצל גברים, ובעיקר אדנוקרצינומה), ובין גזעים שונים.
סרטן מסוג SCC מתפתח מתאי קשקש הנמצאים בחלקו התחתון והאמצעי של הוושט. סרטן זה נגרם כתוצאה מחשיפה לנזקי הסביבה. עישון ואלכוהול מעלים את הסיכון לסרטן זה פי 5, כאשר אם האדם גם מעשן וגם שותה אלכוהול הסיכון עולה בין פי 25 לעד פי 100 לחלות בסרטן הוושט. חשיפה תעסוקתית לאדי סולר מעלה באופן מובהק את הסיכון לחלות בסרטן ריאות ובסרטן הוושט. מזון כגון מלפפונים חמוצים, מזון מעושן, משקאות חמים מאוד, ופגיעות בוושט, כגון בליעת אקונומיקה, אכלזיה, בולימיה ועוד, מביאים גם הם לעלייה בסיכון לחלות בסרטן מסוג זה.[דרוש מקור] ההישרדות ל-5 שנים היא בעלת שונות, ויכולה להיות 70% אם יש נגעים פוליפואידיים בלבד, או 15% בלבד, אם מדובר בסרטן מפושט.
סרטן מסוג אדנוקרצינומה אחראי לרוב מקרי סרטן הוושט בארצות הברית ובמדינות מערביות. ישנן מספר סיבות שגרמו לעלייה בסוג סרטן זה, ובהם עלייה בשכיחות של GERD (רפלוקס), סגנון תזונה מערבי, ועלייה בשכיחות השימוש בתרופות מדכאות חומצה. למעשה, שתיית קפאין, אכילת שומנים ומאכלים חריפים וחמוצים הביאו לירידה בטונוס השרירי של הסוגר הוושטי התחתון (LES), ולעלייה ברפלוקס מהקיבה לוושט. כתוצאה מכך, עובר אפיתל הוושט התחתון מטפלזיה (ושט על שם בארט) שעם הזמן עלול להתפתח לאדנוקרצינומה.
קליניקה

הסימפטומים של סרטן הוושט משתנים כתלות במידה שבה הסרטן התפתח (מידת הסטייג'). סרטן שנמצא בשלב התחלתי יכול להיות אסימפטומטי או לחקות תמונה של רפלוקס, לרבות תחושה של צריבות.
מרבית החולים בסרטן הוושט מציגים תמונה של ירידה במשקל וקושי בבליעה (דיספאגיה). סימפטומים אלו לרוב מרמזים על מחלה מתקדמת. בגלל היכולת של הוושט להתרחב, הגידול עלול לכלול עד שני שלישים מקוטר הוושט לפני שהחולה יחוש קושי בבליעה. ייתכנו מצבים כגון חנק, שיעול ואספירציות כתוצאה מפיסטולה המחברת בין קנה הנשימה לוושט (tracheo-esophageal fistula), כמו גם צרידות ושיתוק של מיתרי הקול כתוצאה מחדירה של הגידול לעצב המעצבב אותם (recurrent laryngeal nerve). הגידול יכול לשלוח גרורות לכבד, עצמות ולריאה, ולבוא לידי ביטוי כצהבת, כאב מפושט ובעיות בנשימה.
דיאגנוזה > esophagram

בליעת בריום וביצוע esophagram מבוצעת במקרים מסוימים כחלק מהבירור של קשיים בבליעה. האסופאגרם נותן תמונה של האנטומיה ותפקוד האיבר, ולעיתים אף מאפשר להבחין בין נגעים פנימיים הנובעים מדופן הוושט לנגעים חיצוניים הלוחצים על הוושט. אם יש סרטן, הוא יכול להראות כהיצרות של חלל הושט, לעיתים בצורת תפוח אכול- apple core lesion בבליעת בריום.
דיאגנוזה > אנדוסקופיה

לרוב, האבחנה של סרטן הוושט נעשית באמצעות אנדוסקופיה. במהלך האנדוסקופיה חשוב לתעד את מיקומו המדויק של הנגע, סוג הנגע (פוליפואידי, פריך, נוקשה), עד לאן הנגע מגיע, היחס של הנגע אל מבנים מסוימים באזור. ניתן לקחת באמצעות האנדוסקופ ביופסיות על מנת לבחון מהו שלב המחלה (staging).
דיאגנוזה > טומוגרפיה ממוחשבת (CT)

בדיקת CT של החזה, הבטן והאגן, מתבצעת על מנת להעריך את מידת ההתפשטות של המחלה והאם שלחה גרורות מרוחקות, וכן מידת המעורבות של קשריות הלימפה. יצוין כי בדיקת ה- CT אינה תמיד מדויקת, במיוחד לדירוג מקומי (רמת הדיוק לצורך קביעת מידת חדירת הגידול (T) עומדת על 57% למשל), ועל כן יש להתחשב בנתונים אלו במכלול הנתונים שמציג החולה.
דיאגנוזה > בדיקת PET-CT

בדיקה זו היא בעלת רגישות וספציפיות מעט יותר גבוהות מאשר בדיקת CT.
דיאגנוזה > אולטראסאונד אנדוסקופי EUS

בדיקת EUS מהווה נדבך משמעותי בהערכת הדרגה המקומית של המחלה. באולטראסאונד ניתן להעריך את מידת החדירה של הגידול את דפנות הוושט, והמידע המצטבר יעזור בתכנון הניתוח ובטיפול הרפואי. בדיקת EUS נוטה לעשות הערכת יתר למידת חדירת הגידול (T) והערכת חסר למספר בלוטות הלימפה המעורבות. הדיוק של בדיקת EUS עולה ככל שה- T עולה.
טיפול

האספקט העיקרי טרם הטיפול בחולה הוא קביעת ה- staging שלו המורכב מעומק חדירת הגידול עצמו, מספר בלוטות הלימפה המעורבות, וגרורות.
עם זאת, יש לבחון מאפיינים נוספים של הגידול- ההיסטולוגיה של הגידול, מיקומו והתפשטות מקומית, האם המחלה הפכה למחלה סיסטמית, מהו מצבו הכללי של החולה, לרבות מצבו התזונתי, והאם מטרת הטיפול היא להקל על כאביו (טיפול פליאטיבי) או לרפא את הסרטן (טיפול קוראטיבי).
מבחינת ההיסטולוגיה של הגידול, תאים מסוג SCC נוטים להיות רגישים יותר לטיפול כימותרפי והקרנות, ועל כן סוג סרטן זה מטופל באופן אגרסיבי יותר בכמותרפיה והקרנות טרם הניתוח, בשונה מאדנוקרצינומה, בה הגישה הניתוחית דומיננטית יותר, מאחר שרק 25% מהחולים מגיבים לכימותרפיה.
מיקומו של הגידול גם הוא חשוב לצורך תכנון הטיפול הרפואי- 8% מהסרטנים קיימים באזור הוושט הצווארי וכמעט כולם מסוג SCC. גידולים אלו מטופלים בכימותרפיה והקרנות טרם הוצאתם בניתוח. בוושט האמצעי קיימים כ־32% מהגידולים ולרוב צריך לכרות כמעט את כל הוושט (near total esophagectomy) כדי להשיג ריפוי. שאר הגידולים נמצאים בוושט התחתון (25%) ובאזור המעבר בין הוושט לקיבה (32%)- והם נוטים להיות מסוג אדנוקרצינומה.
מידת חדירת הגידול (T) רלוונטית אף היא לשיטת הטיפול. כך למשל, גידולים מסוג T1 אשר חודרים רק לסאבמוקוזה עצמה מטופלים באמצעים שמרנים יחסית, כגון minimal invasive esophgectomy, ואינם דורשים הקרנות או כימותרפיה במרבית המקרים. לעומת זאת, גידולים מסוג T3 דורשים הן כימותרפיה והקרנות, והן ניתוח, כאשר טיפול נאו-אדגוו'נטי (מתן כימותרפיה טרם הניתוח עצמו) עדיין שנוי במחלוקת.
מידת המעורבות של בלוטות הלימפה קריטית גם היא לצורך הערכת הטיפול. למרות יכולות ההדמיה הקיימות, מידת דיוקן באבחון מספר בלוטות הלימפה המעורבות עדיין קטנה יחסית. אם נמצא כי קיימות בלוטות לימפה אזוריות נגועות, ניתן טיפול נאואדג'וונטי. אם קיימות בלוטות לימפה רחוקות המעורבות במחלה, המחלה תיחשב למחלה מפושטת ומטסטטית, ובמקרים הללו החולה יקבל טיפול כימותרפיה והקרנות. ניתוח במצב כזה ייעשה רק במצבים בהם נוצרה חסימה אשר לא מאפשרת מעבר של מזון (ניתוח פלאטיבי).
גיל החולה ומצבו הבריאותי משחקים גם הם תפקיד בהערכת הטיפול הניתן לו. לחולים מעל גיל 75 תחלואה גבוהה יחסית ושיעורי סיבוכים גבוהים, ולכן האינדיקציה לניתוח אצל חולים כאלו נדירה יחסית. יש לבחון גם את מצבו הבריאותי הכולל של החולה, האם סובל ממחלות לב, ריאה, כבד, כליות, וכן מהו מצבו התזונתי. חולים אשר ירדו במשקלם מעל 10% בתקופה טרום הניתוח, מועדים לסיכון גבוה יותר לסיבוכים.
טיפול > כימותרפיה

הטיפול הכימותרפי יהיה מתן cisplatin יחד עם 5FU, המשיגים תגובה של 50%. טיפול משולב זה ניתן פעם בשבוע למשך תקופה הנעה משבועיים ועד עשרה שבועות. טיפול בתרופה שלישית כגון מיטומיצין, אטופוסיד, או פקליטקסל, צובר תאוצה לאור שיפור מסוים שנצפה בחלק מן המחקרים.[דרוש מקור]
ניתוח

הגישה הניתוחית משתנה בהתאם לסוג הגידול, מיקומו, סוג ההשקה שצריכה להתבצע ועוד.
בניתוחים בוושט צווארי, הוצאת הגידול עם השקה מיידית בשילוב הקרנות היא הטיפול המועדף העיקרי, בהנחה והגידול לא חדר לקנה, מיתרי הקול או לעצבים באזור. אם הגידול נמצא באזור ההשקה לקיבה, ישנם מספר ניתוחים שניתן לעשותם-
Transhiatal esophagectomy- הניתוח שעל פי המחקרים נחשב לניתוח הבטוח יחסית. יתרונותיו בשיעור דליפות נמוך יחסית, שיעור תמותה של 4% הנחשב נמוך יחסית לאופציות אחרות, וכן איבוד דם מועט יחסית וזמן ניתוח קצר יותר. הסיבוכים הם היצרויות לאחר הניתוח, וחוסר יכולת לבצע כריתה מלאה של בלוטות לימפה.
Transthoracic esophagectomy- (ניתוח ע"ש ivor-lewis): זהו הניתוח הראשון שבוצע כדי להרחיק את החלק הנגוע בוושט במטרה לטפל בסרטן. הטכניקה כוללת שני חתכים בבטן ובבית החזה, כאשר הוושט נכרת כמעט כולו ומבוצעת השקה בין הוושט לבין הקיבה, המנוידת לאזור זה. התמותה בניתוח זה היא מעט יותר גבוהה מאשר בניתוח מהסוג הקודם, אולם עומדת על פחות מ-10%. הסיבוכים הם 30% וכוללים דלקת ריאות, כשל נשימתי, פרפור עליות ואוטם שריר הלב, כתוצאה ממעורבות בית החזה בניתוח.
מלבד שתי שיטות אלו, קיימות שיטות נוספות בניתוח סרטן הוושט.
לרוב משתמשים בקיבה לצורך שימור תפקיד הוושט, ומניידים חלק ממנה למעלה במקום הוושט שהוסר. עם זאת, במצבים בהם לעיתים יש צורך להשתמש בלולאת מעי דק או בלולאת מעי גס.
הערות שוליים

↑  http://www.cancer.gov/newscenter/pressreleases/2012/DieselMinersPressRelease
↑  http://www.oxfordjournals.org/our_journals/jnci/press_releases/silvermandjs034.pdf
↑  http://www.oxfordjournals.org/our_journals/jnci/press_releases/attfielddjs035.pdf
| --- | --- |
בקרת זהויות :  NLI: 987007553178905171  GND: 4132808-5  LCCN: sh85044858  NDL: 00572161  NKC: ph135008 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.